《不寐》
宋代·卫博

夜深耿不寐，鼻息闻比邻。
家童亦倡酬，轰雷隐床湑。
病夫默欹枕，愈觉展转频。
天籁寂不闻，独此声轮囷。
悬知鼾睡夫，定非识字人。
不然事纷纠，岂得全其夫。
世上学书儿，颇结烦恼因。
多识一丁字，便欲了八垠。
谁甘冻龟缩，竞作寒螀呻。
今日为何时，酣寝图安身。
往往中夜兴,
起舞徒逡巡。大哉出世上，
天地衾枕均。首压西山巅，
气盖北海滨。死生一梦觉，
寒暑同屈伸。时於两踵间，
出息疑氤氲。蝴蝶亦翩翻，
客主谁疎亲。譬如善饮人，
号呶观众宾。又如富家翁，
经营笑弥贫。优游木雁际，
卒岁谁斧斤。问我无眼禅，
答君妙入神。我亦起洗醆，
软脚长安春。垂我大鹏翼，
脂我神马轮。未经华胥国，
聊追葛天民。梦回复惘然，
唤起啼丛榛。

作者简介：济南历城人。善属文，尝参戎幕。孝宗乾道中为枢密院编修官，旋致仕。有《定庵类稿》。